Ego Hugo de Virei dono de alodio meo IIIIor mansos, cum viris et feminis, servis, ancillis manentibus in eis, sancto Marcello, pro remedio anime mee, et terram unius carruce et brolium et silvam ad quecumque opera facere voluerint, adque ad usus porcorum suorum, monasterii scilicet et rusticorum ibi manentium. In villa Virei nomine resedunt cuncta hec. S. Hugonis de Saldon. S. Seguini. S. Tetbaldi. S. Hildini. S. Gisleberti. S. Constantii Quocci. Cumque audisset hanc donationem Gaufredus Baldus calumpniatus est, tunc dederunt illi C solidos et unum equum pro laudatione, laudavit. Ego Tetbaldus, frater ejus, laudo et confirmo donum fratris mei, et insuper concedo sancto Marcello, ex mea parte, unum mansum et cursum in bosco, et VI jornales terre et unum pratum, et post decessum meum omnem alodium meum, et servos et ancillas, ubicumque locorum inventi sint. Hoc factum est in presentia domni Hugonis et Ayrardi filii ejus, et Bonefacii et Arnulfi Desparvens, et Bertranni de Oreor, Odonis, Gisleberti, Jotceranni. Marcelli Coci, Marcelli alii, Alberici, Bernaldi, Rodulfi, Guntardi Pebuchei. Iterum in presentia domni Alvisi prioris et aliorum fratrum, Gerardi decani, atque Bernardi Benedicti, secretarii. Rainaldi, Willelmi. Philippo rege regnante.